Minister 'n onrus stoker? | Die Vryburger
Minister 'n onrus stoker?
November 5, 2013 - Nuus - 3 comments
Mildred Oliphant, die Minister van Arbeid, het huiswerkers aangemoedig om hulleself te organiseer om sodoende hulle posisie in die arbeidsmark te verstewig deur 'n slagspreuk aan hulle te gee: "Organiseer of verhonger".
Die bedoeling daarmee is klaarblyklik om huiswerkers op georganiseerde wyse te laat beding vir beter voordele, waarvan lone maar net een is.
Die minister was die hoofspreker by 'n sogenaamde "Openbare Deelname-program" vir huiswerkers wat in Mandelapark-stadion in Khayelitsha gehou is deur die Departement van Arbeid.
Die Internasionale Arbeidsorganisasie-verdrag (ILO) wat handel oor huiswerkers het in Suid-Afrika in werking getree.
Dié verdrag is opgestel om huiswerkers se regte uit te brei. Na raming is daar sowat 50 miljoen huiswerkers wêreldwyd.
In Suid-Afrika is daar nagenoeg 657,000 huiswerkers wie se besonderhede by die land se Werkloosheidsversekeringsfonds (WVF) geregistreer is.
Eise ter waarde van sowat R600 miljoen is reeds deur dié Fonds uitbetaal en die regime is bekommerd dat daar nog baie werkers is wat moontlik nie geregistraar is nie.
'n Ander probleem is dat al hoe meer blanke huishoudings begin om ontslae te raak van huiswerkers weens die regering se wette rondom minimum lone, en die feit dat huiswerkers dikwels betrokke is by aanvalle op blankes.
"Julle moet julself kollektief organiseer, want net dán sal julle 'n sterker stem hê en 'n verskil kan maak.
Die slagspreuk: 'organiseer of verhonger', is vandag nog net so geldig as in die tyd van die onderdrukking," het die minister gesê
Oliphant het huiswerkers aangeraai om hul stemme te laat hoor wanneer die sektorale vasstelling volgende jaar hersien word.
3 thoughts on "Minister 'n onrus stoker?"
Edmund November 5, 2013 at 7:40 am
My ma het al vir jare nie meer n ousie nie. As dinge so aanhou dan gaan die huisvrouens moet begin meganiseer en hulle kinders weer kry om "chores" te doen. n oefening wat net goed is vir hulle dissipline.
Adam November 5, 2013 at 8:47 am
Het dit nie tyd geword dat huishoudings ook groepeer onder die selfde "organiseer of verhonger" slagspreuk en net soos in die geval van tuindienste begin met 'n bedryf wat winsgewend kan wees naamlik huisdienste wat op kontrakbasis weekliks omkom en die dinge doen wat die ouer persoon of die besige ma nie maklik kan behartig nie ? Dan is daar somaar baie ousies wat kan sien kom klaar sonder om hulle spekvet te verhonger op 'n minimum plus loon en 'n oop spenskas.
Joffre Papenfus November 5, 2013 at 11:29 am
Ek wil 'n 'radikale' klip in die bos gooi:
Dit is regtig moontlik om die huiswerk in klein dele elke dag te doen: lui, oorgewig kinders moet net 'n klein bietjie tyd voor afgod TV prysgee;
Huiswerk is nie benede ons nie!
En ja: dit kan 'n besigheid wees, maar ook geleentheid om te leer dat hierdie land deur ons voorouers met handewerk en sweet opgebou is, nie op slawe-rug soos Brittanje, VSA en ander nie!
Ons kan ook ons ouer garde help met wat hulle nie meer kan doen nie: barmhartigheid kan vele vorme aanneem.